**Conferința internațională cu tema “Cooperare internațională și dialog între generații”, 22.09.2025**

În data de 22.09.2025 la sediul Ambasadei României pe lângă Sfântul Scaun și Ordinul Suveran de Malta a avut loc conferința cu tema *“Cooperare internațională și dialog între generații”*, organizată de lect. dr. Simion Belea, Universitatea Tehnică din Cluj-Napoca, Centrul Universitar Baia Mare; prof.dr. habil. Iancu Elena-Ana, Universitatea “Aurel Vlaicu” din Arad, Facultatea de Științe Umaniste și Sociale/ Vicepreședinte al Centrului de Cercetare în Drept SARA; avocat Andreicuț Florin, decanul Baroului Maramureș.

Conferința a fost organizată cu patronajul Ambasadei României pe lângă la Sfântul Scaun și Ordinul Militar Suveran de Malta.

Moderatorul plenului conferinței a fost lect. dr. *Belea Simion* din cadrul Universității Tehnice Cluj-Napoca, Centrul Universitar de Nord Baia Mare care a citit mesajul de bun venit semnat de Mons. *Patrick Valdrini*, Prof. emeritus la Universitatea Pontificală Lateranenseși rector emeritus al Universității Catolice din Paris, vice-președinte al Fundației Primoli și Consilier papal, adresat reprezentanților comunităților academice, de cercetare și avocaților.

Excelența Sa, Dr. *George Gabriel Bologan*, Ambasadorul României pe lângă Sfântul Scaun și Ordinul Militar Suveran de Malta ne-a urat bun venit, a deschis în mod oficial conferința și a subliniat că doar prin asocierea clarității și stabilității oferite de dreptul internațional cu înțelepciunea și empatia transmise prin dialogul între generații pot fi construite societăți echilibrate și reziliente, capabile să răspundă provocărilor lumii contemporane. “Dreptul internațional oferă structura, stabilitatea și reguli clare, în timp ce dialogul intergenerațional oferă conținutul moral, empatia și înțelepciunea necesare pentru a lua decizii corecte” a subliniat reprezentantul României.

Uniunea Națională a Barourilor din România, în numele avocaților români, a oferit o diplomă Exceleneței Sale dr. *George Gabriel Bologan*, ca semn de recunoaștere a muncii depuse pentru promovarea drepturilor culturale ale cetățenilor români din Italia. Diploma a fost înmânată de prof.dr. *Dan Oancea*, Vicepreședinte al UNBR și avocat *Florin Andreicuț,* decanul Baroului Maramureș.

Prof.dr. *Augustin Lazăr* fost Procuror general al României a susținut o prelegere pe tema patrimoniului național iar domnul *Ricci Antonio*, vicepreședinte Centrul de studii si cercetări - Dosarul Statistic de Imigrare – IDOS (Italia) a prezentat date relevante despre românii din Italia.

Secțiunile *„Drepturile omului și relații internaționale”* precum și, *„Științe sociale și ale comunicării”* au dat prilejul cadrelor didactice din universități să înscrie lucrări în programul conferinței, urmând a fi publicate în volumul acesteia în limba română, limba italiană și limba engleză. Participanții au evidențiat importanța dimensiunii cooperării internaționale și a conlucrării între specialiști la nivel național și/sau internațional pentru a asigura schimburi academice, vizibilitatea rezultatelor științifice și întărirea comunităților academice, precum și a comunităților locale.

Lucrări au înscris: prof. dr. *Dan Oancea*, Universitatea din București, *“Relația dintre generații în profesia de avocat - conflict sau oportunitate?";*avocat *Florin Andreicuț*, decanul Baroului Maramureș, *„Pace, toleranță și justiție socială în societatea multiculturală”;* lector dr. *Simion Belea* *„Cooperarea internațională și drepturile generațiilor viitoare”;*prof. univ. dr. habil. *Elena-Ana Iancu*, Universitatea “Aurel Vlaicu” din Arad, Facultatea de Științe Sociale și Umaniste, *„Buna credință temelia comunicării onestă”;* lect.dr. *Carmen Ungur-Brehoi*, Universitatea din Oradea; lect.dr. *Diana Cîrmaciu*, Universitatea din Oradea, *„Cooperarea romano-italiana-stare de fapt și provocările viitorului pentru protecția drepturilor generațiilor viitoare”;* Prof.dr. *Daniela Dunca*, Universitatea Tehnică din Cluj, Centrul Universitar de Nord Baia Mare *„Drepturile omului - demnitate și toleranță în dialogul dintre generații”;* avocat *Mihai Lupu*, Baroul Iași, cercetător asociat III, ICES- Filiala Academiei Române, Iași, *„Criza dreptului: reglementare, justiție și drepturile omului*”; prof.dr. *Maria D Arienzo,* Univeristatea din Napoli Federico II, *Giustizia ambientale, comunità religiose e solidarietà intergenerazionale”;* conf.dr. *Iulia Boghirnea,* Universitatea Națională de Științe și Tehnologie POLITEHNICA București Centrul Universitar Pitești, *Reîntregirea familiei – elemente cheie ale politicii de imigrație și ale cooperării internaționale”;* conf.dr*. Bogdan Buneci*, Univeristatea Ecologică din București, *„Problema lacunelor legislative”;* lect.dr. *Diana Cîrmaciu*, Univeristatea din Oradea, Facutatea de Drept, *„Rolul dreptului canonic în istoria dreptului românesc";* lect.dr. *Ioan Gherghel*, Universitatea Tehnică din Cluj, Centrul Universitar de Nord Baia Mare *„Generații și obiceiuri de consum mediatic. Remodelări ale spațiului public”;* conf.dr. *Beniamin Pop*, Universitatea Tehnică din Cluj, Centrul Universitar de Nord Baia Mare “*Tăcere, ascultare și respect între generații”;* lect. dr. *Andrei Ando,* Universitatea “Aurel Vaicu” din Arad, Facultatea de Științe Umaniste și sociale, *“Inteligenţa artificială, sau cum să umpli golul intercultural între generaţii”*; conf.dr. Sabin Chiș, Universitatea “Aurel Vlaicu” din Arad &lect.dr. *Roxana Mariana Chiș,* Universitatea „Aurel Vlaicu” din Arad, *„Dialogul intergenerațional ca resursă psihologică pentru dezvoltarea durabilă”;* lect.dr. *Marius Nechica*, Universitatea Tehnică din Cluj, Centrul Universitar de Nord Baia Mare *„Diferențe de gen la persoanele vârstnice. O abordare conceptuală integrată privind vârstnicii);* conf.dr. *Anamaria Făluș*, Universitatea Tehnică din Cluj, Centrul Universitar de Nord Baia Mare *„Al treilea spațiu: Îmbrățișând sinele hibrid într-o lume mixtă”;* conf.dr. *Claudia Marian*, Universitatea Tehnică din Cluj, Centrul Universitar de Nord Baia Mare *„Compasiunea - atitudine incluzivă pentru studenții neurodiverși în universiăți”;* lect.dr. *Cristina-Laura Abrudan, Univeristatea din Oradea, Facultatea de Științe Economice, “Comunicarea interculturală în contextul migrației internaționale pe piața muncii”;* prof.dr. *Emeritus Petru Dunca*, Universitatea Tehnică din Cluj, Centrul Universitar de Nord Baia Mare, *„Neagu Djuvara- un reper al jurisdicției românești”.*

Conferința a fost organizată cu patronajul Ambasadei României pe lângă Sfântul Scaun și Ordinul Militar Suveran de Malta.

Parteneri sunt:Universitatea Tehnică din Cluj-Napoca, Universitatea „Aurel Vlaicu” din Arad, Universitatea „1 Decembrie 1918” din Alba Iulia, Fundația Primoli (Italia), Baroul Maramureș.

Colaboratori externi sunt:Centrul de studii si cercetări - Dosarul Statistic de Imigrare – IDOS (Italia), Universitatea de Studii din Napoli Federico II, Italia/University of Naples Federico II (Italia)

Colaboratori interni sunt:Asociația de cercetare, consiliere și promovare socială - Baia Mare, Asociația Centrul de Cercetare în Drept SARA (Sânmartin, Bihor), Asociația EMERA Arad

Elena-Ana Iancu

Simion Belea

**Revista de educație și învățământ OVIDAN:** [**https://www.ovidan.ro/?p=articles.details.24938**](https://www.ovidan.ro/?p=articles.details.24938)